Tampi katêrangan saking sang nujum wau, tuwan kapitan dahat gawoking manah dhatêng kalangkunganipun sang nujum kina ingkang ngwontênakên wêca-wêca tumrap ing primbon wau, kanthi ngucap sukur ing Allah. Wêkasan mêmuji mugi-mugi wahananing wêcan wau pinanggih cocog benjing dhawahing môngsa. Mila makatên, awit bayi lair ingkang dipun nujumakên tuwan kapitan ing jaman samantên, mijil saking karêntêging manahipun tuwan kaptowa piyambak, punika sajatosipun: Sahandhap Sampeyan Dalêm Ingkang Wicaksana Ingkang Sinuhun kaping X ing Surakarta sapunika, nuwun tabe-tabe. Rikala samantên miyosipun wontên ing tanggal kaping 29, lajêng enjingipun